คือมีผื่นแดงขึ้นแบบไม่รู้ตัวที่แขนทั้ง2ข้าง มันอยู่ในผิวไม่คันอะไรสักอย่างปกติดี แต่นานๆไปมันเริ่มเป็นสีคล้ำน้ำตาลค่ะกังวลมาก ก่อนหน้าที่จะเป็นตอนเช้านั่งเย็บใบตองอยู่ แล้วก็ไปกินข้าว ต่อจากนั้นมันก็ขึ้นอ่ะค่ะ คืออยากรู้ว่าแพ้ หรืออะไร
สวัสดีค่ะ ผื่นแดงอาจเกิดจาก-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน โดยอาจเกิดจากภูมิแพ้ในร่างกายหรือแพ้สารสัมผัสเช่สบู่ โลชั่น โลหะ ยาง-ตุ่มถูกแมลงกัด มักเป็นตุ่มนูน คัน-เชื้อราที่ผิวหนัง แต่มักจะคันเช่นกัน-ผื่นลมพิษ มักเป็นปื้นนูนและคัน-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้-รูขุมขนอักเสบการให้ได้การวินิจฉัยแน่นอนต้องอาศัยการตรวจร่างกายและเห็นรอยโรคจริงค่ะ หากผื่นแดงนี้คันมาก ปวดบวมมาก ผื่นลุกลามไปบริเวณอื่น มีขนาดใหญ่ มีน้ำหรือหนองไหลจากตุ่ม ควรไปพบแพทย์ผิวหนังเพื่อตรวจเพิ่มเติมการดูแลตัวเองเบื้องต้น ไม่ไปแกะเกาบริเวณผื่นแดง ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเพราะยังไม่ทราบการวินิจฉัยค่ะ